Arendal Fotball

Arendal Fotball (stiftet 27. september 2010) er en fotballklubb fra Arendal.

Klubben er et samarbeidsprosjekt mellom Idrettsforeningen Trauma og Idrettsklubben Grane. De to samarbeidsklubbene overførte spillere og divisjonsplasseringene til den nye klubben, men fortsatte som selvstendige klubber med egne fotballag i ulike årsklasser.

Arendal Fotballs A-lag startet i 2011 i 3. divisjon, og rekruttlaget startet i 4. divisjon. Morten Knutsen ble ansatt som klubbens første hovedtrener (spillende).

Etter debutsesongen valgte Morten Knutsen å trekke seg som spillende trener. Treneransvaret ble overtatt av Torstein Oland, med Frank Bredal som assistent. 

I 2012-sesongen vant laget 3. divisjon avdeling 5 med hele 73 poeng. Klubben rykket dermed opp i 2. divisjon og spilte i avdeling 3 i 2013-sesongen. 

2013-sesongen startet med 6 strake tap i 2. divisjon. Første seier kom i 7. runde mot Ålgård. Kai Risholt ble hentet inn som forsterkning fra juni 2013, og spilte fire kamper for klubben før han flyttet til Malta for å fortsette som spiller der. I sommerpausen forsterket klubben også med danskene Frederik Krabbe og Jamil Fearrington. Utover høsten gjorde Arendal mange solide kamper og endte til slutt på en 5.-plass. 

Forut for 2014 ble det hentet ytterligere to dansker, med solid erfaring. Kennie Chopart og Jakob Rasmussen. Men sesongen startet nesten like trøblete som 2013. Kun 3 poeng på 6 kamper, gjorde at trener Torstein Oland forlot klubben. Assistent trener Frank Bredal og spilleren Petar Rnkovic tok over det midlertidige ansvaret inntil ny trener var på plass. 4. juni 2014 kunngjorde Arendal at tidligere eliteserie-trener Knut Tørum skulle lede laget. I første omgang ut sesongen. Dette gav umiddelbart effekt og på de neste 7 kampene tok Arendal 17 poeng.  

Den 10. september 2014 kunngjorde Arendal at de hadde blitt enige med Knut Tørum om tre sesonger som trener. Han ledet laget frem til 12. juni 2017, etter blant annet å ha ledet klubben til opprykk til OBOS-ligaen etter 2016-sesongen. Men etter skuffende resultater i innledningen av klubbens debutsesong i OBOS-ligaen offentliggjorde klubben at man ønsket fornyelse på trenersiden. Mattias Andersson ble samtidig engasjert som ny trener, men lyktes ikke med å sikre plassen i ligaen.

Etter problemer med å finne en ny hovedtrener for Arendal Fotball etter sparkingen av tidligere trener Mattias Andersson, hadde Arendal noen dyktige trenere i sikte. Det ble bestemt 2. august 2018 at Steinar Pedersen skulle lede klubben fremover. Pedersen skrev under på en kontrakt på 2 år og 5 måneder.

Den 16. september 2020 kunngjorde Arendal fotball at de hadde blitt enige med Steinar Pedersen om å avslutte kontrakten. Deretter skrev Arendal kontrakt med Roger Risholt om at han skulle ta over som hovedtrener.

 Tabellen 

Draktene
Hjemmedraktene til Arendal er hvit trøye, hvit shorts og hvite strømper. Draktfargene er hentet fra Granes hvite trøyer og Traumas hvit shorts. Det hvite symboliserer at klubben starter med blanke ark. Bortedraktene er kongeblå.Agderposten – Slik blir drakten til Arendal

 Spillerstall 
Oppdatert 11. april 2025.
A-STALLEN

 Utlånte spillere 

Støtteapparat
  Vegard Hansen (Hovedtrener)
  Andreas Jenssen (Assistenttrener)
  Einar Rossbach (Keepertrener)
  Bård Einar Johansson (Oppmann/materialforvalter)

 Referanser 

Eksterne lenker

 Norac Stadion - Nordic Stadiums


Kategori:Fotballag i Arendal
Kategori:Fotballag etablert i 2010
Kategori:Sport i Norge i 2010